प्रतिभाओं का किया सम्मान
राजसमंद| इंस्पायरइंटर्नशिप कैंप में 80 प्रतिशत से अधिक अंक प्राप्त करने वाले विद्यार्थियों का बुधवार को सम्मान किया। गत दिनों विज्ञान एवं प्रौद्योगिकी विभाग, नई दिल्ली एवं श्रीनाथजी इंस्टीट्यूट ऑफ फार्मेसी के तत्वाधान में आयोजित इंस्पायर इंटर्नशिप कैंप में आलोक संस्थान के विद्यार्थियों ने भाग लिया। जिसमें आलोक स्कूल के दसवीं कक्षा के 19 विद्यार्थियों को 80 प्रतिशत से अधिक अंक अर्जित करने पर महाराणा प्रताप सभागार में सम्मानित किया। प्राचार्य सुनील त्रिपाठी ने बताया कि विद्यार्थियों को प्रोत्साहित करने के लिए डिपार्टमेंट ऑफ साइंस एंड टेक्नोलॉजी द्वारा समय-समय पर विभिन्न कैंप का आयोजन किया जाता है। इससे छात्रों को अत्याधुनिक टेक्नोलॉजी और रिसर्च के बारे में विस्तृत जानकारियां मिलती हैं एवं भविष्य के लिए विद्यार्थियों को मोटिवेशन मिलता है। इस अवसर पर माध्यमिक शिक्षा बोर्ड अजमेर द्वारा आयोजित एसटीएसई 2015-16 (राज्य प्रतिभा खोज परीक्षा) में राज्य स्तर पर 7वीं रैंक लाने पर दो वर्ष तक स्कॉलरशिप प्राप्त होने पर कक्षा 10 के विद्यार्थी आयुष तलेसरा को प्रशस्ति पत्र मोमेंटो देकर सम्मानित किया। इस अवसर पर प्रशासक मनोज कुमावत, श्रीनाथजी इंस्टीट्यूट के पीआरओ धर्मेश पालीवाल आदि मौजूद थे।
hin_Deva hin_Deva